The Expanse (TV serija)
The Expanse je američka znanstvenofantastična TV serija koju su razvili Mark Fergus i Hawk Ostby, a zasnovana je na serijalu romana The Expanse  Jamesa Coreyja. Radnja je smještena u budućnosti, kad je čovječanstvo koloniziralo Sunčev sustav. Prati službenicu UN-a Chrisjen Avasaralu (Shohreh Aghdashloo), policijskog detektiva Josephusa Millera (Thomas Jane) i izvršnog oficira Jima Holdena (Steven Strait) i njegovu posadu na svemirskom brodu dok otkrivaju zavjeru koja prijeti miru u Sustavu i opstanku čovječanstva.

Kritičari su pozitivno ocijenili seriju ističući vizualne efekte, razvoj likova i politički narativ. Serija je dobila nagradu Hugo za Najbolju dramsku prezentaciju, a nominirana je i za nagradu Saturn.

Alcon Entertainment proizvodi i financira seriju i prodao je tri sezone Syfyjy, gdje je premijerno prikazana na VOD 23. studenoga 2015. godine, a na TV 14. prosinca 2015. godine. U svibnju 2018. godine, saznalo se da Syfy nije otkupio prava za naredne sezone, navodno zbog ograničenog budžeta, i objavljeno je da je serija otkazana. Dana 26. svibnja 2018. godine, objavljeno je da je Amazon preuzeo prava za emitiranje četvrte sezone.

Radnja
Dvjesto godina u budućnosti, u potpuno koloniziranom Sunčevom sustavu, policijski detektiv Josephus Miller (Thomas Jane), rođen na Ceresu u asteroidnom pojasu, dobija zadatak da pronađe nestalu djevojku Juliette "Julie" Andromedu Mao (Florence Faivre). James Holden (Steven Strait), izvršni oficir na tegljaču leda Canterbury, je uključen u tragični incident koji prijeti da destabilizira krhki mir između Zemlje, Marsa i Pojasa. Na Zemlji, Chrisjen Avasarala (Shohreh Aghdashloo), službenica Ujedinjenih nacija, radi na prevenciji rata između Zemlje i Marsa po svaku cijenu. Uskoro trojac saznaje da su nestala žena i sudbina tegljača leda dio velike zavjere koja prijeti cijelom čovječanstvu.

Glumci i uloge

Glavne uloge
 Thomas Jane kao Josephus "Joe" Aloisus Miller, pojaski detektiv na Ceresu zadužen za pronalazak Julie Mao
 Steven Strait kao James "Jim" Holden, Zemljanin, kapetan Rocinantea, bivši izvršni oficir na Canterburyju
 Cas Anvar kao Alex Kamal, Marsovac, pilot Rocinantea, bivši pilot na Canterburyju
 Dominique Tipper kao Naomi Nagata, pojaski inžinjer na Rocinanteu, bivši inžinjer na Canterburyju
 Wes Chatham kao Amos Burton, Zemljanin, mehaničar na Rocinanteu, bivši mehaničar na Canterburyju
 Paulo Costanzo kao Shed Garvey, medicinski tehničar na Canterburyju (sezona 1)
 Florence Faivre kao Juliette "Julie" Andromeda Mao, nestala kći poslovnog tajkuna Jules-Pierrea Maoa (sezone 1–2)
 Shawn Doyle kao Sadavir Errinwright, UN-ov podsekretar izvršne uprave
 Shohreh Aghdashloo kao Chrisjen Avasarala, UN-ova zamjenica podsekretara izvršne uprave
 Frankie Adams kao Roberta "Bobbie" Draper, narednica marsovskih marinaca (sezona 2–danas)

Sporedne uloge
 Chad L. Coleman kao Frederick "Fred" Lucius Johnson, "Krvnik postaje Anderson", bivši UNN-ov pukovnik, novopečeni vođa OPA-e (eng. Outer Planets Alliance, sh. Alijansa Vanjskih Planeta)
 Andrew Rotilio kao Diogo Harari, pojaski mladić sa Ceresa 
 Athena Karkanis kao Octavia "Tavi" Muss, Millerova bivša partnerka (sezona 1)
 Jared Harris kao Anderson Dawes, izaslanik OPA na Ceresu
 François Chau kao Jules-Pierre Mao, vlasnik Mao-Kwikowski Mercantilea, njenog ogranka Protogena i otac Julie Mao
 Jay Hernandez kao Dmitri Havelock, Millerov zemljanski partner iz Star Helix Securityja (sezona 1)
 Lola Glaudini kao Shaddid, kapetan ogranka Star Helix Securityja na Ceresu (sezona 1)
 Kevin Hanchard kao "Semi" Sematimba, detektiv na Erosu, Millerov stari prijatelj (sezona 1)
 Martin Roach kao Souther, UNN-ov admiral, bivši UNN-ov zapovjednik flote, sada zapovjednik UN-ove jupiterske flote
 Daniel Kash kao Antony Dresden, nadređeni za biološka istraživanja u Protogenu (sezone 1–2)
 Brian George kao Arjun Avasarala, Chrisjenin muž
 Greg Bryk kao K. Lopez, MCRN-ov poručnik raspoređen na MCRN Donnager (sezona 1)
 Elias Toufexis kao Kenzo Gabriel, korporativni špijun na svemirskoj postaji Tycho (sezona 1)
 Nick E. Tarabay kao Cotyar Ghazi, stručnjak za sigurnost u službi Avasarale (sezone 2–3)
 Cara Gee kao Camina Drummer, Johnsonova pojaska zamjenica (sezona 2–danas)
 Mpho Koaho kao Richard Travis, MMC-ov pozornik u desetini Roberte Draper, rođen na Zemlji  (sezona 2)
 Sarah Allen kao Hillman, MMC-ov pozornik u desetini Roberte Draper (sezona 2)
 Dewshane Williams kao Sa'id, MMC-ov kaplar u desetini Roberte Draper (sezona 2)
 Peter Outerbridge kao Martens, MCRN-ov kapetan raspoređen na MCRN Scirocco (sezona 2)
 Conrad Pla kao Janus, UN-ov pukovnik raspoređen na UNS Arboghast (sezona 2)
 Byron Mann kao Augusto Nguyễn, UNN-ov admiral flote (sezone 2–3)
 Ted Whittall kao Michael Iturbi, UN-ov znanstvenik raspoređen na UNS Arboghast (sezona 2)
 Terry Chen kao Praxideke "Prax" Meng, ganimedski botaničar (sezone 2–3)
 Leah Jung kao Mei Meng, Praxova kćerka (sezone 2–3)
 Ted Atherton kao Lawrence Strickland, Protogenov pedijatar na Ganimedu (sezone 2–3)
 Jonathan Whittaker kao Esteban Sorrento-Gillis, UN-ov generalni sekretar (sezona 2–danas)
 Elizabeth Mitchell kao velečasna dr Annushka "Anna" Volovodov, europanska metodistička pastorica (sezona 3)
 David Strathairn kao Klaes Ashford (sezona 3)
 Anna Hopkins kao Monica Stuart (sezona 3)
 Nadine Nicole kao Melba Alzbeta Koh (sezona 3)

Epizode

Prikazivanje 
U Sjedinjenim Državama, The Expanse se prikazuje na Syfyju i streamuje na Amazon Primeu. U Kanadi, serija se prikazuje na Spaceu i streamuje na CraveTV-u. Na Novom Zelandu, serija se prikazuje na Skyjy. U svim drugim zemljama gdje je dostupan Netflix, sezone 1 i 2 se mogu streamovati.

Izvori

Vanjske poveznice
 Službena stranica 
 

TV serije započete 2015.
TV serije koje još traju
Američke TV-serije